BASES E CONVOCATORIA PARA CONCESIÓN DE SUBVENCIÓNS A ASOCIACIÓNS E ENTIDADES SEN ÁNIMO DE LUCRO QUE DESENVOLVAN ACCIÓNS NO EIDO DA EDUCACIÓN PARA O CURSO ESCOLAR 2017-2018
ADMINISTRACIÓN LOCAL — Municipal — Porriño, O (Subvencións e axudas, 13/03/2018)

As presentes bases que rexerán a convocatoria para a concesión de subvencións para o curso escolar 2017/2018, estarán suxeitas á Lei 38/2003 de 17 de Novembro, Xeral de Subvencións, o R. D. 887/2006, de 21 de xullo, polo que se aproba o Regulamento da Lei 38/2003, Lei 9/2007, do 13 de xuño de subvencións de Galicia e demais normativa de aplicación. A presente convocatoria ten por obxecto regular o procedemento da concesión de subvencións en réxime de libre concorrencia para fomentar as actividades que no eido da educación e todas as súas facetas, promovan as asociacións e entidades sen fin de lucro, que poidan ser consideradas de interese social para o Concello do Porriño, dirixidas á poboación en idade escolar e de aplicación para o curso escolar 2017/2018. As asociacións de nais e pais deberán promover fundamentalmente, actividades extraescolares de carácter periódico fora do horario escolar que, dalgún xeito, complementen a formación socio-cultural dos nenos. Programas subvencionables: 1.—Actividades extraescolares de carácter periódico fora do horario escolar.2.—Coa pretensión de coadyuvar a conciliación da vida laboral e familiar, poderáse incluír como actividade subvencionable dentro da presente convocatoria o gasto derivado do funcionamento do Plan Madruga nos colexios que así o teñan dispoñible limitándose o importe máximo subvencionable de 1.000 euros por asociación unha vez deducidos os ingresos que perciban das familias polo mencionado concepto.3.—As excursións de carácter socio-cultural que se programen durante o curso escolar poderánse considerar como actividades subvencionables ata o límite de 1.000 euros por asociación unha vez deducidos os ingresos que perciban das familias ou de calquera outro axente financiador polo mencionado concepto. Será a comisión avaliadora a que someterá a consideración a clasificación das excursións que se programen como actividade subvencionable a incluír na presente convocatoria.4.—Aquélas asociacións que financien o programa “Semana Blanca” poderán incluír a súa aportación ata o límite de 500 euros. Programas non subvencionables: 1.—Non serán subvencionables os premios de estudios en metálico ou especie, nin as posibles aportacións de material escolar para o centro de estudios ou alumnado.2.—En ningún caso se considerarán gastos subvencionables dentro do ámbito da presente convocatoria os gastos por adquisición de bens mobles ou calquera outro tipo de investimento agás os materiais de carácter funxible imprescindibles para o normal desenvolvemento das actividades.3.—Aínda que poderán ser incluídos na conta xustificativa os gastos da asociación relativos a administración, xestión e oficina, non serán obxecto de subvención.4.—Así mesmo, non serán gastos subvencionables os fixados no artigo 31 da Lei 38/2003 citada. Poderán solicitar as subvencións reguladas na presente convocatoria as Asociacións de Nais e Pais dos colexios públicos situados no termo municipal do Porriño e con destino a promover actividades que beneficien a todo o alumnado do centro escolar. Non poderán ser destinatarios de subvencións: a) Aquelas entidades que non se atopen ao corrente das súas obrigas fiscais, co Concello e coa Seguridade Social. b) Actividades que non cumpran algún requisito das presentes Bases. En xeral, pola concorrencia dalgunha das circunstancias enumeradas nos apartados 3 e 4 do artigo 13 da Lei 38/2003, do 17 de novembro, Xeral de Subvencións. A contía da subvención estará en función do custo dos programas e dos recursos con que conte para cubrir parcialmente estes. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións Públicas ou doutros entes públicos ou privados, supere o custo total da actividade a desenvolver polo beneficiario. A subvención aprobada poderá ser revisada, unha vez coñecido o financiamento do gasto a través das achegas complementarias de axudas doutras entidades, así como, no seu caso, outros ingresos, de tal xeito que a súa contía definitiva supoña o resultado deficitario da liquidación final de gastos-ingresos. Destinarase un importe máximo de 21.000 euros que se imputarán á partida 323.4800000. As asociacións, entidades ou interesados en obter subvencións, deberán solicitalo mediante a presentación da documentación que se sinala de seguido: 1.—Instancia individualizada (achégase modelo) asinada polo peticionario ou, no caso de persoas xurídicas, polo representante legal con representación debidamente acreditada. A tal efecto á solicitude achegaráse a seguinte documentación: 2.—Declaración responsable da persoa que actúe en representación da entidade peticionaria de que ostenta a capacidade necesaria e suficiente para asumir os compromisos que as presentes bases reguladoras impoñen á entidade beneficiaria da subvención que constitúe o seu obxecto. (ANEXO I) 3.—Fotocopia do código de identificación fiscal (CIF) no caso de persoas xurídicas e número de identificación fiscal (NIF) no suposto de persoas físicas 4.—Os datos bancarios da conta á que se poderá transferir o importe da subvención debidamente certificada pola entidade bancaria.5.—Certificado do representante legal da entidade solicitante no que consten as subvencións e/ou axudas obtidas ou solicitadas para a mesma finalidade, coa expresión da súa contía, comprometéndose a comunicarlle ao Concello a concesión de calquera outra axuda ou subvención de entes públicos ou privados para a mesma finalidade. (ANEXO II) 6.—Certificado do centro escolar do número de nenas/os matriculados no presente curso. (ANEXO III) 7.—Declaración responsable da imposibilidade de realizar a actividade de non ser beneficiario de subvención do Concello.(ANEXO IV) 8.—Declaración responsable de non estar incurso en ningunha das causas que determinan a imposibilidade de ser beneficiario de subvencións públicas conforme á normativa reguladora das subvencións. (ANEXO V) 9.—Declaración de non ter pendente de reintegro ningunha subvención co Concello do Porriño.(ANEXO V) 10.—Declaración responsable de non ser debedor coa Facenda estatal e autonómica nin á Seguridade Social, conforme o disposto no artigo 31.7. e) da Lei 9/2007, do 13 de xuño de subvencións de Galicia. (ANEXO V) 11.—Certificado da Tesourería municipal de atoparse ao corrente das obrigas tributarias coa facenda municipal. Este certificado xestionaráse de oficio polo propio Concello.12.—Calquera outras documentación que, xustificadamente, sexa requirida polo órgano instrutor do procedemento de concesión a que se refire a cláusula nº 8. De conformidade co disposto no artigo 14.2 da Lei 39/2015 do 1 de outubro, toda a documentación deberá presentarse a través de medios electrónicos. no prazo de QUINCE DÍAS HÁBILES contados dende o día seguinte ao da publicación das bases no B. O. P. e no taboleiro de anuncios do Concello. A instrutora do procedemento comprobará os requisitos esixibles e a documentación acreditativa necesaria e, si se precisase, requirirá para que no prazo de dez días hábiles se subsane a solicitude ou complete a documentación preceptiva (artigo 68 da Lei 39/2015 citada) coa advertencia de que, de non facelo así, se lle terá por desistida a súa petición mediante resolución que deberá ditarse nos termos do artigo 21 do mesmo texto legal. As subvencións teñen carácter voluntario e polo tanto, non existe obriga de conceder axudas a todas as solicitudes que se presenten e cumpran os requisitos das bases da convocatoria. Subvencionarase ata o 50% do importe do proxecto presentado, establecéndose un máximo individual de 4.000 euros. Por parte do órgano instrutor detraeranse daqueles expedientes nos que se inclúen conceptos non subvencionables o seu importe. O resultante da operación servirá de base para o cálculo do importe a subvencionar. Destes aspectos informarase por escrito á comisión cualificadora. A instrución do procedemento de concesión de subvencións correspóndelle á Xefa de Negociado de Gastos, ou persoa que legalmente a substitúa. Realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. As actividades de instrución comprenderán: A Xefa de Negociado, tendo en conta o expediente e o informe da comisión cualificadora, formulará unha proposta de resolución provisional, debidamente motivada, que deberá notificárselles ás persoas interesadas e mediante a publicación no taboleiro de anuncios do Concello. Concederase un prazo de dez días para presentar alegacións, ou a solicitude de reformulación da súa solicitude para axustar os compromisos e condicións á subvención que se propón outorgar. Examinadas as alegacións, de ser presentadas polos interesados, a persoa instrutora formulará proposta de resolución definitiva, que deberá expresar o solicitante ou a relación de solicitantes para os que se propón a concesión de subvención, a súa contía, con especificación da avaliación e dos criterios de valoración seguidos para realizala. Ao expediente engadirase informe da Xefa de Negociado no que conste que da información levada a cabo se desprende que os beneficiarios cumpren todos os requisitos necesarios para acceder ás mesmas. As propostas de resolución provisional e definitiva non crean dereitos a favor do beneficiario proposto fronte á Administración mentres non se realice a notificación da resolución definitiva da concesión. O estudio e, de ser o caso, a concesión ou denegación de axudas económicas, realizarase tralo estudo do bloque de solicitudes presentadas. A comisión cualificadora estará composta pola Sra. Alcaldesa, a Patricia Lilian Alva Cardwell e a Sra. Concelleira de servizos sociais, e con voz pero sen voto a Xefa de Negociado de Gastos, ou persoa que legalmente a substitúa. Unha vez que realicen todos os trámites relacionados con cada solicitude, a Comisión Cualificadora elaborará proposta de resolución que, logo do informe de Intervención, serán resoltas polo órgano competente no procedemento concedendo ou denegando a subvención. Na resolución, caso de ser positiva, farase constar a contía da subvención, forma de pago e condicións nas que se outorga. De non resolverse expresamente esta convocatoria no prazo de tres meses, contados a partir do día seguinte ao remate do prazo de presentación da solicitude, entenderase desestimada. A resolución pon fin a vía administrativa. A subvención entenderase aceptada polo solicitante se dentro do prazo dun mes seguinte á recepción da comunicación da concesión, non manifesta nada en contra. Os beneficiarios das subvencións, unha vez aceptadas éstas, expresa ou tácitamente, quedarán obrigados a destinar os fondos percibidos para o obxecto concreto para o que foron concedidas, realizando as actividades obxecto da acción de fomento nos prazos sinalados. Ademáis serán obrigas dos beneficiarios destas subvencións: a) Colaborar activamente no proceso de xestión e abono das axudas e destinalas aos fins para as que foron concedidas, procedendo ao seu reintegro en caso contrario. b) Facilitar toda a información que fose requirida pola Concellería de Educación, Servizo de Intervención municipal, Tribunal de Contas e Consello de Contas de Galicia, no exercizo das súas funcións de fiscalización e control do destino das subvencións. c) As demáis obrigas especificadas na normativa reguladora das subvencións públicas. A concesión de subvencións será publicada no taboleiro de anuncios do Concello, agás aquelas para as que o seu outorgamento e contía individual sexa superior a 3.000 € que se publicarán no B. O. P. Poderase percibir ata o 60% do importe total concedido como anticipo de fondos, aboándose o 40% restante unha vez acreditado o cumprimento da finalidade para a que se solicitou a subvención e sempre xustificándose antes do remate do mes de setembro de 2018, debéndose xustificar coa aportación telemática dos seguintes documentos: Os beneficiarios veñen obrigados a xustificar o importe total do proxecto presentado e que serviu de base para facer o cálculo da subvención concedida. No caso de que o proxecto realizado teña un custo inferior ó inicialmente previsto e sempre que non supoña unha realización inferior ó 30% do mesmo, a contía da subvención reducirase proporcionalmente, manténdose constante a porcentaxe de axuda respecto ao custo total. No suposto de incumprimento do proxecto por debaixo do 30%, non se considerará cumprida a finalidade básica da subvención ocasionando a perda da mesma na sua totalidade e reintegro das cantidades percibidas como entregas a conta, sin perxuizo da aplicación do réximen sancionador disposto nas normas de xeral aplicación. Primeiro: As facturas que se acheguen como xustificantes da subvención deberán estar datadas no período que abrangue dende o 01/09/2017 ao 30/06/2018 e, en todo caso, correspondentes as actividades desenvolvidas durante o curso escolar 2017/2018. Segundo: O contido das facturas se axustará ao establecido no artigo 6 do Real Decreto 1619/2012, de 30 de novembro, polo que se aproba o Regulamento polo que se regulan as obrigas de facturación, e entre outros conterá: a) Número, e no seu caso serie da factura. b) Data e lugar de expedición do documento. c) Nome e apelidos, razón ou denominación social completa, tanto do obrigado a expedir a factura como o do destinatario das operacións. d) Número de Identificación Fiscal atribuído pola Administración tributaria española ou, no seu caso, pola doutro estado membro da Unión Europea del que ha realizado la operación o obrigado á expedición da factura. Así mesmo o Número de Identificación Fiscal do destinatario. e) Domicilio, tanto do obrigado a expedir factura como do destinatario das operacións. f) Descrición das operacións, consignándose todos os datos necesarios para a determinación da base impoñible do Imposto e o seu importe, incluíndo o prezo unitario sen imposto das operacións, así como calquera desconto ou rebaixa que non estea incluído no mencionado prezo unitario. Os empresarios ou profesionais que realicen as entregas subseguintes as adquisicións intracomunitarias as que se refire o artigo 79.2 do Regulamento do Imposto sobre o Valor Engadido, deberán indicar expresamente nas facturas correspondentes a ditas entregas que se trata dunha operación triangular das contempladas no artigo 26.3 da Lei e consignar en elas o número de identificación a efectos do Imposto sobre o Valor Engadido co que realizan as referidas adquisicións intracomunitarias e entregas subseguintes, así como o número de identificación a efectos do mencionado imposto subministrado polo destinatario da entrega subseguinte. Terceiro: Documentación acreditativa do pago. Consistirá na aportación, xunto con cada factura, de copia da transferencia bancaria efectuada, que será o modo habitual de acreditar o pago. No suposto caso de que o pago se faga en efectivo, a factura deberá achegarse selada coa estampilla oficial da empresa subministradora e asinada polo representante legal da mesma, que deberá estar identificado ( nome, DNI). En cumprimento do disposto na Lei 7/2012, de 29 de outubro de modificación da normativa tributaria e presupostaria e adecuación da normativa financeira para intensificación de actuacións en prevención e loita contra o fraude, recórdaselles o literal do disposto no seu artigo 7: “…1.—No podrán pagarse en efectivo las operaciones en las que alguna de las partes intervinientes actúa en calidad de empresario o profesional, con un importe igual o superior a 2.500 euros o su contravalor en moneda extranjera.2.—A efectos del cálculo de las cuantías señaladas en el apartado anterior, se sumarán los importes de todas las operaciones o pagos en que se haya podido fraccionar la entrega de bienes o la prestación de servicios.” Cuarto: No suposto de que a subvención teña como destino o pagamento de persoas físicas que prestan servizos retribuídos, pago de premios ou pago de axudas de custo, a entidade beneficiaria ven obrigada á retención do IRPF nos límites e excepcións da lexislación que rexe. Os pagos ao persoal retribuído coa súa pertinente retención xustificaranse a través da nómina correspondente, acompañada dos TC. No caso de incumprimento do obxecto, condicións ou finalidade nos termos contemplados nas presentes Bases, o Concello esixirá ás persoas físicas ou xurídicas beneficiarias da mesma o reintegro das cantidades correspondentes, de acordo co procedemento establecido. O procedemento sancionador será o disposto no Título IV da Lei 38/2003, de 17 de novembro, Xeral de Subvencións. Contra a precedente resolución, que pon fin á vía administrativa, poderá interpoñerse o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao abeiro do establecido no art.123 da Lei 39/2015, do 1 de outubro, do procedemento administrativo común das administracións públicas, ou directamente ante a Sala do Contencioso-Administrativo do Tribunal Superior de Xustiza de Galicia dentro do prazo de dous meses contados dende o día seguinte ao da súa notificación, de conformidade co disposto nos art.8.1 e 46.1 da Lei 29/1998, de 3 de xuño da Xurisdición Contencioso-Administrativa. De interpoñerse o recurso potestativo de reposición, este resolverase e notificarase no prazo de un mes segundo establece o art.124 da citada Lei 39/2015. No caso de silencio administrativo estaráse ao establecido no art.24 do mesmo texto legal. Non obstante, tamén se poderá interpoñer calquera outro recurso axustado a Dereito que os interesados estimen procedente. (asinado dixitalmente á marxe)